14 กรณีปัญหาจากสมัชชาคนจนและข้อเสนอในการแก้ไข
๑.เครือข่ายปัญหาเขื่อน ซึ่งประกอบด้วยกลุ่มเขื่อนที่สร้างแล้ว และกลุ่มเขื่อนที่ยังไม่สร้าง เช่น โป่งขุนเพชร แก่งเสือเต้น-การสร้างเขื่อนใหม่ ให้สรุปปัญหากรณีเขื่อนที่สร้างไปแล้ว เช่น ปากมูน ราษีไษลแล้วเป็นกรณีตัวอย่าง-กรณีเขื่อนยังไม่สร้าง ซึ่งกำลังมีปัญหาความขัดแย้งรุนแรง การเผชิญหน้าในพื้นที่ ให้รัฐพิจารณาโดยต้องคำนึงถึงกระบวนการมีส่วนร่วมของประชาชน และใช้กฎหมาย EIA ในการพิจารณาอย่างเคร่งครัด2. เครือข่ายที่ดินสาธารณประโยชน์ที่ผ่านมา รัฐให้กลไก นสล. หรือ หนังสือสำคัญที่หลวง ประกาศทับที่หรือประกาศเป็นพระราชกฤษฎีกาครอบที่ดินทำกินของชาวบ้าน ตั้งแต่ปี ๒๕๓๘ กรณีปัญหายังไม่ได้รับการแก้ไข ซึ่งต้องใช้มาตราการทางกฎหมายแก้ไขปัญหาและกลไกรัฐธรรมนูญรับรองสิทธิชุมชน การแก้ไขกฎหมายที่ละเมิดรัฐธรรมนูญ 3. เครือข่ายป่าไม้ ทั้งกรณีที่อุทยานแห่งชาติ ที่ป่าสงวน และที่นอกเขต ยืนยันให้นำร่างพระราชบัญญัติป่าชุมชนที่อยู่ระหว่างการพิจารณาของรัฐสภามาพิจารณาต่อยกเลิกมติครม. ที่ผลักคนออกจากป่าเพื่อให้คนอยู่กับป่าได้ และผลักดันร่างพรบ.ป่าชุมชนให้เป็นกฎหมายต่อไป 4. เครือข่ายผู้ป่วยจากการทำงานและสิ่งแวดล้อมให้คุ้มครองแรงงาน 12 ล้านคนทั่วประเทศด้วยการพิจารณากฎหมายจัดตั้งสถาบันคุ้มครองสุขภาพแรงงาน เป็นองค์กรอิสระที่ไม่อยู่ภายใต้การควบคุมของรัฐบาล 5. เครือข่ายเกษตรกรรมทางเลือกภายหลังจากที่ ครม. อนุมัติงบประมาณ ๖๐๐ ล้านให้ทำรูปธรรมระดับแปลงเกษตรกรรมและค้นพบความเหมาะสมของเกษตรกรรมรายย่อย ซึ่งจากการจัดทำโครงการนำร่อง 4 ปีตั้งแต่ปี 2543-2546 ได้ข้อสรุปว่า เกษตรกรรมทางเลือกสามารถเป็นทางเลือกของสังคมไทยข้อเสนอ1.ให้มีการแต่งตั้งคณะกรรมการเกษตรกรรมยั่งยืนแห่งชาติ2.ให้มีการตรากฎหมายคุ้มครองความปลอดภัยทางชีวภาพ3.กรณีเขตการค้าเสรี (FTA) ให้ยุติการทำการเจรจาเขตการค้าเสรี รวมถึงตรวจสอบผลกระทบต่อกรณีเขตการค้าเสรีที่เจรจาและดำเนินการไปแล้ว 6. เครือข่ายประมงพื้นบ้านข้อเสนอ-ให้ยกเลิกนโยบายแปลงทะเลเป็นทุน หรือซีฟู้ดแบงก์ และแก้ไข พรบ.ประมง ๒๕๐๙ เพื่อปกป้องคุ้มครองประมงเขตพื้นที่ทำกินของชาวประมงพื้นบ้าน 3000 เมตรจากชายฝั่ง 7. เครือข่ายสลัม ๔ ภาคข้อเสนอ-แก้ไขปัญหาของชาวชุมชนแออัด กรณีความขัดแย้งเรื่องที่ดินระหว่างพี่น้องสลัมกับที่ดินของเอกชนและที่ดินของรัฐ ตัวอย่างเช่น ที่ดินรถไฟ ซึ่งให้ชาวบ้านเช่าในระยะเวลาที่สั้นเกินไป โครงการบ้านเอื้ออาทรที่ไม่สอดคล้องกับวิถีชีวิตความเป็นอยู่ของพี่น้องสลัม รวมถึงการผลักดันพระราชบัญญัติชุมชนแออัด 8. กรณีแรงงานข้ามชาติข้อเสนอ-ให้รัฐออกกฎหมายคุ้มครองแรงงานต่างด้าวที่ขึ้นทะเบียนในประเทศไทยกว่า 120000 คน และกำลังถูกละเมิดสิทธิ และต้องให้ภาคประชาสังคม นักวิชาการ องค์กรพัฒนาเอกชน และภาคีต่างๆ ในสังคม สามารถเข้าไปมีส่วนร่วม เป็นกรรมการร่วมในคณะกรรมการบริหารแรงงานข้ามชาติหลบหนีเข้าเมือง 9. กรณีโครงการเหมืองใต้ดินโปแตชข้อเสนอ-ให้มีการเปิดเผยข้อมูลข้อเท็จจริงโครงการเหมืองแร่โปแตส การอนุมัติประทานบัตรโครงการอย่างถูกต้องตามขั้นตอน และการทำ EIA โดยการมีส่วนร่วมของประชาชน 10. กรณีมหาวิทยาลัยออกนอกระบบสภาพปัญหา-มีมหาวิทยาลัยออกนอกระบบแล้ว ๑๐ แห่ง ทำให้คนจนเข้าเรียนมหาวิทยาลัยน้อยลง นักศึกษาต้องรับภาระค่าเล่าเรียนมากขึ้น คนจนสามารถเข้าไปเรียนได้น้อยลง ทำให้คนจนเสียเปรียบ เพราะการศึกษาเป็นเครื่องมือในการยกระดับประชาชนข้อเสนอ-กรณีมหาวิทยาลัยที่ยังไม่ออกนอกระบบ โดยเฉพาะมหาวิทยาลัยราชภัฎ ให้ทำประชาพิจารณ์อย่างเปิดกว้างและทั่วถึง-กรณีมหาวิทยาลัยที่ออกนอกระบบแล้ว ให้ศึกษาผลกระทบที่เกิดขึ้น-ห้ามลงโทษหรือริดรอนสิทธินักศึกษาที่ออกมาเคลื่อนไหวกรณี ม.นอกระบบ 11. กรณีโรงไฟฟ้าพลังแกลบที่นครสวรรค์-ข้อเสนอ-ให้หยุดโครงการโดยเด็ดขาด เพราะพื้นที่เป็นพื้นที่ที่เหมาะสมกับการทำการเกษตรแล้ว 12. กรณีโครงการท่อก๊าซไทยมาเลเซียที่ผ่านมา การทำ EIA ผิดขั้นตอน และมีการนำที่สาธารณะมาให้บริษัทดำเนินการข้อเสนอ-ให้จัดทำ EIA ใหม่โดยการมีส่วนร่วมของประชาชน-ให้ดำเนินคดีกับบริษัที่เอาที่ดินสาธารณะมาดำเนินโครงการ และปิดกั้นทางสาธารณะของชุมชน 13. กรณีเครือข่ายเหล้าพื้นบ้านข้อเสนอ- ผลักดันพระราชบัญญัติจดแจ้งผลิตจำหน่ายเหล้าพื้นบ้านของภาคประชาชน- แก้มติ ครม. กรณีภาษีสรรพสามิตระหว่างผู้ผลิตสุรารายย่อย (ชาวบ้าน) และผู้ผลิตสุรารายใหญ่ (โรงงาน)-ให้ครัวเรือนสามารถทำเหล้าบริโภคในครัวเรือนและงานบุญได้-ยกเลิกระเบียบที่ห้ามไม่ให้นำสุรามาทำยาดอง 14. กรณีโรงไฟฟ้าแก่งคอยข้อเสนอ-เปิดเผยผลกระทบโครงการและยุติการสร้างไว้-จัดทำ EIA ใหม่ โดยเฉพาะกรณีการแย่งชิงทรัพยากรน้ำระหว่างชาวบ้านกับโรงงาน ซึ่งปัจจุบัน ในพื้นที่ก็มีปัญหาน้ำไม่เพียงพอกับการทำการเกษตรและการบริโภคอยู่แล้ว 
๑.เครือข่ายปัญหาเขื่อน ซึ่งประกอบด้วยกลุ่มเขื่อนที่สร้างแล้ว และกลุ่มเขื่อนที่ยังไม่สร้าง เช่น โป่งขุนเพชร แก่งเสือเต้น ข้อเสนอ - การสร้างเขื่อนใหม่ ให้สรุปปัญหากรณีเขื่อนที่สร้างไปแล้ว เช่น ปากมูน